ROMÂNIA

JUDEŢUL ARAD

COMUNA ARCHIŞ

CONSILIUL LOCAL ARCHIŞ

**HOTĂRÂREA nr.5**

din 31.01.2018

**privind aprobarea cuantumului cotizaţiei comunei Archiş în cadrul Asociaţiei de Dezvoltare Intercomunitară Sistem Integrat al Deşeurilor Judeţul Arad**

Consiliul Local al comunei Archiş , întrunit în şedinţă ordinară de lucru în data de 29.12.2017, ora 900 , fiind prezenţi un număr de 11 consilieri din totalul de 11 ,

***AVÂND ÎN VEDERE :***

Proiectul de hotărâre inițiat de d-l viceprimar şi avizat favorabil de comisia de specialitate a Consiliului Local.

Referatul compartimentului de resort al Primăriei comunei Archiş ;

Ordinul Prefectului Judetului Arad nr.874/06.11.2017 de declarare vacant mandatul de primar al comunei Archiş şi preluare a atribuţiilor de către d-l Pantea Nicolae viceprimarul Comunei Archiş ;

Prevederile art. 63 alin.(1) lit.d) şi alin.(5) lit.a) coroborat cu art.36 alin.(1) lit.d) şi alin.(6) lit.a) pct.14 din Legea 215/2001, legea administraţiei publice locale, actualizată;

Prevederile Legii nr.51/2006 r1 a serviciilor comunitare de utilităţi, actualizată;

Prevederile Legii nr.101/2006 r1 privind serviciul de salubrizare, actualizată;

Adresa cu nr. 1867/11.12.2017 a Asociaţiei de Dezvoltare Intercomunitară Sistem Integrat al Deşeurilor Judeţul Arad.

Votul ,, pentru ” a 9 consilieri, 1,,se abţine” 1 ,, nu voteaza” .

În temeiul art.45 alin.(1) din Legea nr.215/2001 republicată, Legea Administrației Publice Locale

**HOTĂRĂȘTE:**

**Art.1.**  Se aprobă plata cotizaţiei Consiliului Local Archiş, aferentă anului 2018, în suma de 2296,50 lei la bugetul Asociaţiei de Dezvoltare Intercomunitară Sistem Integrat de Gestionare a Deşeurilor Judeţul Arad.

**Art.2.** Se aprobă plata cotizaţiei Consiliului Local al comunei Archiş pe anul 2017 în suma de 2311,50 lei, la bugetul Asociaţiei de Dezvoltare Intercomunitara Sistem Integrat al Deşeurilor Judeţul Arad .

**Art.3.** Se abrogă prevederile HCL nr.3 din 31.01.2017.

**Art.4.** Se împuterniceşte dl. Pantea Nicolae, primarul interimar al comunei Archiş, cetăţean român, născut la data  de 23.12.1961 în localitatea Archiş ,judeţul Arad, domiciliat în localitatea Archiş, nr. 115 A , posesor al CI   seriaAR,nr. 750334, eliberat/ă de SPCLEP Beliu, la data de 09.12.2015, cu mandat special să aprobe pentru anul 2018, în Adunarea Generală a Asociaților din cadrul Asociaţiei de Dezvoltare Intercomunitară Sistem Integrat de Gestionare a Deşeurilor Judeţul Arad, în numele şi pe seama Consiliului Local Archiş cuantumul anual al cotizației în sumă de 2.296,50 lei, prevăzută pentru Consiliul Local Archiş și proiectul bugetului de venituri și cheltuieli al Asociației, conform anexelor atașate prezentei hotărâri.

**Art.5. *Prezenta hotărâre se comunică:***

- Instituţiei Prefectului – judeţul Arad ,

- A.D.I.Sistem Integrat de Gestionare al Deşeurilor –Judeţul Arad

- Compartimentului Contabilitate din cadrul Primăriei comunei Archiş,

- Se afişează la panoul publicitar.

- Se anexează la dosarele de şedinţă.

PREȘEDINTE DE ȘEDINȚĂ SECRETAR

DENUŢ FLORIN GHEORGHE-FLORIN ANTA